SUA, aproape de a interzice avortul. Joe Biden, reacție fermă: "E dreptul femeii să aleagă".
SUA sunt aproape să interzică avortul în anumite state, prilej pentru președintele Joe Biden să se poziționeze în tabăra pro-avort. Preşedintele Statelor Unite ale Americii, Joe Biden, este de părere că dreptul unei femei de a alege este fundamental. Declaraţia a fost făcută în contextul în care Curtea Supremă a SUA ar putea anula hotărârea Roe vs. Wade din 1973, care a legalizat avortul.
SUA sunt aproape să interzică avortul în anumite state, prilej pentru președintele Joe Biden să se poziționeze în tabăra pro-avort."Cred că dreptul unei femei de a alege este fundamental. Roe a fost legea ţării timp de aproape 50 de ani, iar echitatea de bază şi stabilitatea legii noastre cer ca aceasta să nu fie anulată. Vom fi pregătiţi atunci când va fi emisă orice hotărâre", a scris Joe Biden, marţi, pe Twitter.Activiştii anti-avort şi susţinătorii dreptului la avort au ieşit marţi pe străzile din Washington după apariţia informaţiei că Curtea Supremă a SUA ar putea anula hotărârea Roe vs. Wade din 1973, care a legalizat avortul, scrie Bloomberg.Un proiect de hotărâre prezentat de Politico sugerează că instanţa a votat pentru anularea deciziei Roe vs. Wade.Douăzeci şi unu de state au legi sau amendamente constituţionale în vigoare care ar putea duce la interzicerea avortului cât mai repede posibil, în cazul în care cauza hotărârea Roe vs. Wade este anulată sau modificată semnificativ de către Curtea Supremă.Un sondaj realizat în 2021 de Pew Research Center a constatat că 59% dintre adulţii din SUA credeau că ar trebui să fie legal în toate sau în majoritatea cazurilor, în timp ce 39% credeau că ar trebui să fie ilegal în majoritatea sau în toate cazurile."Roe a fost în mod evident greşit de la început", a scris judecătorul conservator Samuel Alito în proiectul de opinie, care este datat 10 februarie, potrivit Politico, care a postat o copie online.Pe baza opiniei lui Alito, instanţa ar urma să constate că decizia Roe vs. Wade a fost greşită, deoarece Constituţia Statelor Unite nu face nicio menţiune specifică privind dreptul la avort."Avortul prezintă o întrebare morală profundă. Constituţia nu le interzice cetăţenilor fiecărui stat să reglementeze sau să interzică avortul", a declarat Alito, potrivit documentului.Societatea americană e zdruncinată de o dezvăluire făcută de Politico în urmă cu câteva zile, prin care se arată că hotărârea Roe vs. Wade din 1973, care a legalizat avortul, va fi anulată. Pe scurt, avortul va deveni legal în statele conduse de democrați și ilegal în cele conduse de republicani. Problema judecătorilor americani e reprezentată, în acest moment, de scurgerile de informații spre presă din interiorul Curții Supreme, o situație fără precedent, așa cum au remarcat specialiștii.